
নীকে বনবাসে দিল রাজা চক্রধর। রাজার মা কেঁদে বলল, “বাবা, 

9“ নিষ্ঠুর হয়ো না, বিনা দোষে কাউকে শাস্তি দিলে তোমার অকল্যাণ 
হবে| 

কিন্তু তাতে কোনো ফল হল না। 

অভ্রের ঝিলমিল লাগানো বাহান্ন দরজার দরবারে বসে রাজা রাজত্ব 
দ্যাখে। আর মনে মনে ভাবে নতুন কোনো শিকারে যাবার কথা। 

কিছুদিনের মধ্যেই হাতি-ঘোড়া-লোক-লশকর সঙ্গে নিয়ে শিকারে 
গেল রাজা চক্রধর। 

গভীর সে জঙ্গল | ফাকে ফাকে তার সবুজ মাঠ | সেই জঙ্গলের মধ্যে 
রাজা ঘোড়া ছুটিয়ে চলেছে। হঠাৎ তার চোখে পড়ল অপূর্ব সুন্দর একটা 
হরিণ। কাচা সোনার মত তার রঙ। কাজলের চেয়ে কালো তার চোখ। 
সবুজ মাঠে সোনার রোদে দিব্যি সে চরে বেড়াচ্ছে! 

রাজাকে দেখতে পেয়েই সেই সোনালি হরিণ ছুটল তীর বেগে। 
রাজার ঘোড়াও কি আর কম যায়! হরিণের পিছন পিছন পাল্লা দিয়ে 
ছুটল সেও। 


কাছে এসেই হরিণ গেল থেমে, আর 
পালাতে পারল না। আর ঠিক তখনই 
রাজার কাছে ধরা পড়ল সোনালি হরিণ | 
এল রাজা | এমন অপূর্ব হরিণ__যে 
দ্যাখে সেই অবাক হয়। অন্তঃপুরে এসে 


গিরি এ === 
রে 


শোন শোন, প্রাণের কন্যা কই গো তোমারে | 
পেয়েছি সোনার মৃগ যাইয়া শিকারে। 
সোনার বরণ তার কাজলের আখি। 
লাল রঙ শিঙা তার কোথাও না দেখি | 
মেঘমতী নিজের ঘরে ফিরে এল। সঙ্গে নিয়ে এল সোনার বরণ সেই 
হরিণকে। সারাদিন হরিণ নিয়েই কেটে গেল তার। রাত ক্রমে গভীর 
হল। একে একে রাজপুরীতে ঘুমিয়ে পড়ল সবাই। কিন্তু মেঘমতীর 
চোখে যেন আর ঘুম নেই! সারা রাত সে চেয়ে চেয়ে রইল! 
বাইরে ফুটফুট করছে জোছনা | ঘরময় ছড়িয়ে পড়েছে তার আলো। 
বাতাসে কাপছে পিলসুজের শিরশিরে বাতি। এমন সময় মেঘমতীর 
হঠাৎ চোখে পড়ল হরিণের শিঙে বাধা একটা ছোট্ট সোনার কবচ | 
এতো ছোট যে, সহজে চোখেই পড়ে না! 
বনের হরিণ, তার আবার শিঙে কী করে এল সোনার কবচ ! ভেবে 
ভেবে মেঘমতী যেই না শিঙ থেকে খুলেছে সেই কবচ, অমনি সেই 
হরিণ হয়ে গেল অপূর্ব সুন্দর এক রাজকুমার ! 

তাই দেখে মেঘমতী তো অবাক। নিজের গায়ে চিমটি কেটে দ্যাখে, 
চোখদুটি কচলে কচলে দ্যাখে, মুখ ঘুরিয়ে ঘুরিয়ে দ্যাখে, সত্যি এক 
রাজকুমার আশ্চর্য হয়ে তাকিয়ে আছে তারই দিকে! 

মেঘমতী তো কম সুন্দর নয়! তার মেঘের মত ঘন একটাল চুল। 
তার সদ্যফোটা পদ্মের মত মুখ। আর প্রদীপের শিখার মত উজ্জ্বল চপল 
দুটি চোখ। 

রাজকুমার সেই রূপ দেখে মোহিত হয়ে বলল, 

কে তোমার পিতা, কন্যা কী নাম তোমার? 
পরিচয়ের জন্য তুমি কহ একবার! 

ঝরনার মত স্বরে মেঘমতী বলল, “নারায়ণগঞ্জের রাজা চক্রধরের মেয়ে 
আমি। মৈঘমতী আমার নাম। কিন্তু তোমার কী পরিচয় রাজকুমার? 
কেনই বা তুমি হরিণ হয়েছিলে £ 

এই শুনেই ছলছল করতে লাগল রাজকুমারের চোখ। গলার স্বর 
এল ধরে। বলল, 'দণ্ডকপুরের রাজা দণ্ডপতির ছেলে আমি | আমার 
নাম সুবর্ণকূমার। আমার সংমাই আমাকে মন্ত্রপুত কবচ দিয়ে হরিণ 
করে রেখেছিল এতকাল | সেই থেকে মনের দুঃখে আমি বনে বনে 
সি আজ তোমার জন্যই আমি আবার ফিরে পেলাম মানুষের 

_রাজকুমারের দিকে অবাক চোখে চেয়ে মেঘমতী বলল, “আমিও 
তোমার মত দুঃখী। রাজা আমার মাকে দিয়েছেন বনবাস ৷ আমি যদি 
জানতাম, আজ কোথায় আছে আমার মা, তাহলে এখুনি চলে যেতাম 
আমার সেই দুঃখী মায়ের কাছে! 

সারারাত দুজনের কথা আর ফুরোয় না যেন! এদিকে ভোর হয়ে 
এল বলে! পুব আকাশে দেখা দিল রাঙা আভা। নহবতখানায় বেজে 
উঠল ভৈরবী। 


একে একে লোকজন দাসদাসীর ঘুম ভাঙল। দিনের আলো ফুটতে 
ফুটতেই মেঘমতীর বুক শুকিয়ে গেল। সোনালি হরিণ যে আসলে 
সুবর্ণকুমার, তা কি কেউ বিশ্বাস করবে এখন 2 রাজকন্যার ঘরে অচেনা 
এক রাজকুমার-__ এ কথা রাজার কানে গেলে রক্ষে নেই যে আর! 

সারাদিন তার ভয়ে ভয়েই কাটে | কখন রাত হবে, সেই অপেক্ষায় 
সুবর্ণকুমার সেই ঘরের মধ্যেই লুকিয়ে রইল সারাদিন। 

দিনের শেষে সূর্য বসল পাটে ; সন্ধ্যা নামল চরাচরে। তারপর রাত 
ক্রমশ গভীর হল। একসময় টাদ ডুবে যেতে, জোছনাও মুছে গেল। 
চারিদিকে তখন ঘুটঘুটে অন্ধকার | শুধু জোনাকিরা মিটমিট করে আলো 
জ্বালছে গাছে গাছে। 

একসময় সুবর্ণকুমার এসে দাড়াল মেঘমতীর সামনে। বলল, “দিনের 
আলো ফোটার আগেই আমাকে চলে যেতে হবে, রাজকুমারী ! এবার 
আমায় বিদায় দাও! জল-ছলছল চেখে মেঘমতী কেবল তাকিয়ে 
রইল মুখে বলল না কিছু ৷ সুবর্ণকুমার তারপর মেঘমতীর কাছে বিদায় 
নিয়ে নিঃশব্দে পালিয়ে গেল সেই রাতেই। রাজপ্রাসাদের প্রহরীরা কেউ 
কোনো টেরই পেল না! 

সকাল হতেই হৈ হৈ পড়ে গেল রাজপুরীতে। লোকের মুখে মুখে 
ফিরতে লাগল সে কথা। রাজঅন্তঃপুর থেকে রাজকন্যার সোনালি 
হরিণ পালিয়ে গেছে। রাজার হুকুমে রাজ্যসুদ্ধু লোক সারা রাজ্য 
তোলপাড় করে ফেলল, কিন্তু কেউই কোনো চিহ্ন পেল না তার। 

এইভাবে দিনের পর দিন, মাসের পর মাস চলে যায়। তারপর 
একদিন সবাই ভূলে গেল সেই সোনালি হরিণের কথা | কেবল ভুলতে 
পারল না একজন। সে হল রাজকন্যা মেঘমতী। 

সারাদিন মেঘমতী এখন চুপচাপ, মনমরা হয়ে থাকে৷ সে খায় না, 
দায় না; কারুর সঙ্গে আগের মত কথাও বলে না। রাতদিন শুধু গালে 

হাত দিয়ে বসে থাকে আর সুবর্ণকুমারের কথা ভাবে। 

ইতিমধ্যে একসময় মেঘমতীর বিয়ের ঠিক হয়ে গেল। দুলাই নামে 
এক রাজপুত্রের সঙ্গে তার বিয়ের কথা পাকা। সবই প্রায় ঠিকঠাক। 
রাজপুরীর সব লোক এখন সে বিয়ের তোড়জোড়েই «ув | সেই শুনে 
মেঘমতীর মাথায় যেন বাজ পড়ল হঠাৎ। 
কাউকেই সে বিয়ে করবে না। কিন্তু সুবর্ণকুমারের তো আর কোনো 
খবরই নেই! কবে আসবে তারও তো কোনো ঠিক নেই। এদিকে বিয়ের 


দিন যতই এগিয়ে আসে ততই রাজ্য জুড়ে সাজসাজ রব ওঠে। আর 
-মেঘমতীর অবস্থা ? 


বিয়ার উৎযোগে | 


/ মেঘমতী কন্যা কান্দে 

| ০৯৮৮ নিশিরাত জেগে ॥ 

১ রাত্রি গেল ঝাড়-তুফানে, 
প্রভাতে মেঘ আসে। 

0 А থেকে থেকে পাগল হাওয়া 
বাথ গর্জনে সন্ত্রাসে ॥ 
ЧАС; মেঘমতী একদিন স্বান করতে 

গেছে ঘাটে। সঙ্গে দাসীরা নিয়েছে 
৬ ঝারি, সুগন্ধী তেল আর অগ্নিপাটের 


নৌকো। সেই দেখে নিজেকে আর ঠিক 


২৬৬. লাল টুকটুকে শাড়ি। নদীর পাড়ে 
ঘাটের কাছে বাধা এক মনপবনের 


৷ নৌকো উঠল নড়ে। ছপাৎ ছপাৎ শব্দে 
ঢাকা পড়ে গেল মেঘমতীর গান। 
ওরে মনপবনের নাও ।' 
মনের বৈঠা বাইয়া এবার 
পাতালপুরে যাও ॥ 
বাবা মা-কে দিল বনে, 
মেয়ে চলল জলে। 

і দেখুক সকলে |1... 
মনপবনের নৌকো এসে থামল এক নির্জন নদীর বাকে। সেখানে 
থাকত এক জেলে আর তার বউ। তাদের কোনো ছেলেপুলে নেই, তাই 
তাদের মনে বড় দুঃখ। 

রোজ সকালে উঠে জেলে নদীর পাড়ে যায় মুক্তোর সন্ধানে, ঝিনুক 
কুঁডোতে। সেদিন তখন সকাল হয়েছে সবে। পোষ মাসের ঘন কুয়াশায় 


দ্যাখো বউ,কাকে এনেছি দ্যাখো ғ জেলের বউ মেঘমতীকে দেখে 
ভাবল ঠাকুর বুঝি এতদিনে তাদের মনোবাঞ্ছা পূর্ণ করেছেন। 
নদীর ধারে, গ্রামের পথ যেখানে শুরু, সেইখানে জেলের ভাঙা ঘর। 


১০ 


বর্ষাকালে ঘরের চাল দিয়ে জল পড়ে। শীতকালে হিমেল হাওয়া: 
কাপিয়ে দেয়। 
বাশঝাড় আর আম-কাঠালের বাগান। গ্রামের মেয়েদের সঙ্গে নদীতে 
সে সাতার কাটে। গাছের ছায়ায় বউবসস্তি খেলে, গাছের শিকড়-মূলে, 
ফল-ফুলে ঘর-গেরস্থি খেলে সুখে দিন কাটায় মেঘমতী। 

একদিন এক সওদাগরপুত্র সেই গ্রামে এল মুক্তোর সন্ধানে | ঘুরতে 
ঘুরতে হঠাৎ সে দেখতে পেল নদীর 
একটা মাটির ঘর। চারপাশে তার 
সাদা টগর ফুলের গাছ। তারই 
জানলায় পরমাসুন্দরী একটি মেয়ে | 
পড়ল সওদাগরপুত্র। 

জেলে আর জেলের বউকে 
ডেকে সওদাগরপুত্র জিজ্ঞেস করল, 
“এই মেয়েটি কার? কে এর বাবা মা?’ 
একে পেয়েছি। নাম মেঘমতী। 
এর আর কোনো পরিচয় আমি 

জানি না!’ 
| তাই শুনে সওদাগরপূত্র 
বলতে পার।' 


@ 
2 19 


Се 


মেঘমতী কিছুই বলল না। মাথা নিচু করে দাড়িয়ে রইল কেবল। 

সওদাগরপূত্র অনেক কাকুতি-মিনতি করল। অনেক অনুনয়-বিনয় 
করে বলল, ‘বল, কন্যা। আমি তোমার কোনো বিপদের কারণ হব না!” 
শেষে মেঘমতী তার এলোকেশের ঢাল নামিয়ে, কাজলকালো চোখ 
তুলে বলল সব কথা। 

সেই শুনে জেলে, জেলের বউ আর সওদাগরপুত্র, তিনজনেই 
অবাক। সওদাগরপুত্র বলল, “মেঘমতী, তুমি আমার সঙ্গে চল, আমি 
তোমাকে নিয়ে যাব দণ্ডকপুর। সেখানে নিশ্চয়ই সুবর্ণকুমারের দেখা 
Бета Г 

তাই শুনে জেলে, জেলের বউ বলল, “তাই ভালো, আহা টাপার 
মতন মেয়ের মুখটিতে এতদিনে বুঝি সুখের আলো মিলবে” 

তারপর ধর্মসাক্ষী করে সওদাগরপুত্র সঙ্গে নিল মেঘমতীকে। 
নদীর ঘাটে জেলে আর জেলের বউ এল তাদের বিদায় দিতে। তাদের 


১২ 


দেখেই মেঘমতীর চোখ ভরে এল জলে। বৃষ্টির ফোটার মত সেই জল 
গড়িয়ে পড়ল তার গাল বেয়ে। 

সওদাগরপুত্র চলেছে সপ্তডিঙায় পাল তুলে। এমন সময় পুব 
আকাশে দেখা দিল কুচকুচে কালো এক মেঘের পাহাড় | দেখতে না 
দেখতেই ছেয়ে গেল সারা আকাশ। তার খানিক বাদেই তুমুল বেগে 
শুরু হল ঝড়-বাদল। সেই সঙ্গে বিদ্যুতের চোখ-ঝলসানি চমক আর 
মেঘের গর্জন। 

তুমুল সেই ঝড়ের তোলপাড়ে সওদাগরপুত্রের সপ্তডিঙা একে একে 
নদীর অতলে তলিয়ে গেল সব। ঢেউয়ের তোড়ে কে যে কোথায় 
ভাসল তার কোনো ঠিক রইল না। 


১৩ 


এদিকে রাজা চক্রধরের রাজত্ব আর যেন চলে না। রাজ্যের সবাই 
বলে, রাজলম্ষ্মী রাজ্য থেকে নিয়েছেন 
না বিদায় নিয়েছেন। রাজার পাপেই তো 

এই শুনে রাজা খুব বিচলিত। নিজের ভুলের | 
মন্ত্রীকে ডেকে চক্রধর বলল, ‘রানী এ - 
ফিরিয়ে আনতে এখুনি লোক পাঠাও Г 

বেরিয়ে পড়ল। কিন্তু রানীর সন্ধান 
তারা কেউ কোথাও পেল না। বিফল 


রাজা শুনল, সেখানে এক রানী ঘর 
বেধে আছে। হালুআরা নৌকোর 
হাল টানে আর জমিতে 
চাষবাস করে। তারা সেই 

УЛ রানীমাকে মালন্ষ্মীর মত ভক্তি 
АД У К করে। তারই জন্য নাকি সেই 
| গ্রামে ফসল হয় দ্বিগুণ! কোনো 
| пай, ঝড় তুফান নেই দেশে! হাজা-শুখাও 
| নেই! মানুষ না খেয়ে মরে না; 
তাদের ভাত কাপড়ের দুঃখও নেই। 
AVN АТХ 01 পান дат 

তাদের এত বাড়বাড়ন্ত, সুখশান্তি। 


১৪ 


একথা কানে যেতেই রাজা ছুটে গেল সেই রানীর কাছে। 
এই বিজন বিভূঁয়ে রাজাকে দেখে ভারি আশ্চর্য হল রানী 1 পা ধোবার 
জল দিল, আসন পেতে বসতে দিল, থালা ভরে ফল দিল। রাজার সব 
অপরাধ হাসিমুখে ক্ষমা করে দিল রানী ৷ রাজা তবুও কাতর কন্ঠে বলল, 
তুমি ক্ষমা কর রানী। আমার ভুলের শাস্তি | 
আমি পেয়েছি যথেষ্ট। প্রজারা দেশে তোমার 
জন্যে এখনো দুঃখ করছে। রাজ্য থেকে বিদায় 
নিয়েছে সুখ শান্তি। এবার তুমি ফিরে চল З 
রাজপ্রাসাদে |" ১৯ 
এই কথা শুনে হালুআরা কাদতে амали 
লাগল আকুল নয়নে | তাদের 
রানীমাকে তারা কিছুতেই Ф 
ছাড়বে না। রাজী তখন т 
“এবার থেকে প্রতি বছরই রানীমা 7 
কিছুদিন তোমাদের কাছে এসে থাকবে। (У 
তোমরা এখন তাকে নিজের ঘরে যেতে 
দাও г রানী হালুআদের কাছে বিদায় 
নিয়ে চোখের জল আচলে মুছে NAAM ALA 
নৌকোতে উঠল। তারপর 


০৯১: 
হাওয়ায় পাল তুলে ভেসে চলল ? А 
Р /7 
| => 
71, 


নারায়ণগঞ্জের রাজপ্রাসাদে | 
রাজপ্রাসাদে এসে রানী দ্যাখে 

সবাই সেই আগের মতই 

আছে; কেবল মেঘমতী 


টি” 


কোথাও নেই। যে আসে দেখা করতে তাকেই রানী মেঘমতীর কথা 
শুধায়। কেউ কোনো উত্তর দেয় না। এ ওর মুখের দিকে তাকিয়ে 
থাকে কেবল। রানী তখন রাজাকে জিজ্ঞেস করে,“আমার মেঘমতী 
কোথায় আছে বল? 
এই কথা শুনে রাজা কথা না কহিল। 
রানীর সুন্দর মুখ কালো হইয়া গেল ॥ 
মেঘমতীর ধাই কাইন্দ্যা কহিল সমুদয়। 
শুনিয়া বিত্তান্ত রানী কথা নাহি কয় || 
মেঘমতী যে এখন কোথায়, তা কেউ জানে না। 
ওদিকে অকুল দরিয়ায় ভাসতে ভাসতে এক অজানা দ্বীপে এসে 
উঠেছে সওদাগরপুত্র। সেখানে জনমানুষ নেই | গাছের ফলমূল খেয়ে 
কোনোমতে সে বেচে আছে। - 
একদিন এক কাঠুরের দল কাঠ কাটতে এল সেই দ্বীপে | নির্জন সেই 
দ্বীপে সওদাগরপুত্রকে দেখে তারা তো অবাক। 
কাঠুরেদের দেখে সওদাগরপুত্র বলল, ‘আমি সওদাগরের ছেলে। 
আজ থেকে কয়েকমাস আগে আমার সব নৌকো সমুদ্রের ঝড়ে ডুবে 
গেছে। আমার সঙ্গী-সাধীরা কে যে কোথায় ভেসে গেছে, তার কিছুই 


আমি জানি না। কোনোমতে ভাসতে ভাসতে এই অজানা দ্বীপে এসে 
পড়েছি আমি ৷” 


সওদাগরপুত্রের কথা শুনে কষ্ট হল কাঠুরেদের মনে। সারাদিন ধরে 
জঙ্গল থেকে কাঠুরের দল কাঠ কেটে কেটে বোঝাই করল নৌকো | 
তারপর তারা সওদাগরপুত্রকে সঙ্গে নিয়ে ফিরে চলল আবার উজান 
সামলে। | 
সেই নৌকোতে ছিল এক সুন্দর যুবক। অন্য কাঠুরের সঙ্গে তার 
কোনো মিল নেই। যেমন তার চাল-চলন, তেমনি তার আচার-ব্যবহার। : 
সওদাগরপুত্রের মনে সন্দেহ হতে সে একদিন সেই যুবককে বলল, 
শুন শুন কাঠুরিয়া ভাই, আমি তোমারে জিগাই। 
কাঠুরিয়া হইলা তুমি কি বা কিসের লাই |1 
আকারে প্রকারে দেখি তুমি রাজার কুমার। 
কে বা তোমার বাবা মা, কী বা সমাচার ॥ 
এক রাজার পুত্র শুনি বনে হরিণ হইল। 
মানুষ হইয়া কুমার কোন বা দেশে গেল ॥ 
এক রাজকন্যা দ্যাখো সে-কুমার লাগিয়া। 
দেশে দেশে ঘুইরা ফেরে তল্লাস করিয়া || 
কি কইবাম দুঃখের কথা এক সন্ধ্যাকালে ৷ 
ঝড় তুফানে ডুইব্যা ডিঙা কন্যা পাতালে 


এই কথা শোনামাত্র 
কাঠুরিয়া-যুবক আর স্থির 
থাকতে পারল না। 
সওদাগরপুত্রের দুটি হাত 
ধরে সে বলল, “কোথায় 
সেই কন্যার দেখা পেয়েছ, 
আমাকে বল। আমিই সেই 
হতভাগ্য সুবর্ণকুমার І 


মেঘমতীকে খুজে বের করতেই হবে। নৌকো নিয়ে বেরিয়ে পড়ল তারা 
দেশান্তরে। 

এক দেশ থেকে আরেক দেশ, এক বন্দর থেকে আরেক বন্দর। 
কেবল খোজে আর খোজে | কোথাও কোনো সন্ধান নেই মেঘমতীর। 
এইভাবেই চলল দিনের পর দিন, রাতের পর রাত। 

হঠাৎই একদিন রাতে তাদের নৌকো ঘিরে ফেলল ভোলা ডাকাতের 
দল। যা ছিল সব তারা লুঠ করল। মাঝিমাল্লারা যে যেখানে ছিল, 
প্রাণের ভয়ে ঝাপ দিল নদীতে। সওদাগরপুত্র আর সুবর্ণকুমারকে 
ডাকাতরা বেধে নিয়ে গেল তাদের আস্তানায়। 

ঘন গভীর জঙ্গলের মধ্যে সে এক পাষাণপুরী। সুবর্ণকুমার আর 
সওদাগরপুত্রকে সেই পাষাণপুরীর এক ঘরে বন্দী করে রাখল ভোলা 
ডাকাতের সাঙাতরা। 


ভোরের আলো। বনের পাখি ডাকল; আস্তে আস্তে চারদিক পরিষ্কার 
হয়ে গেল। এই সময়ে সওদাগরপুত্র দেখতে পেল, দূরে ভাঙা প্রাসাদের 
একপাশে টাপা ফুলের ঘন বন। সেই টাপার বনে, সাজিতে করে ফুল 
তুলছে একটি মেয়ে। 

খানিক বাদেই কারাগারের দরজা খুলে গেল। ডাকাতদের একজন 
এসে তাদের নিয়ে গেল পাষাণপুরীর অন্দরমহলে। 

ভাঙা সেই প্রাসাদের মস্ত এক ঘরে বাস করে ডাকাতদের সর্দার 
ভোলা! রক্তজবার মত তার চোখ। মাথায় তার ঝাকড়া ঝাকড়া চুল। 
সোনার মাকড়ি তার কানে | আবলুস কাঠের মত তার গায়ের রঙ। 

সওদাগরপুত্র আর সুবর্ণকুমারকে দেখে বাজখাই গলায় ভোলা 
বলল, ‘কে তোমরা? সত্যি করে বল? 

সওদাগরপুত্র ভয়ে ভয়ে বলল, ‘আমি সওদাগরের ছেলে। দেশে 


দেশে বাণিজ্য করে ঘুরে বেড়াই। আর এ আমার বন্ধু, এর নাম 
সুবর্ণকুমার।” 


২০ 


সুবর্ণকূমার বলল, ‘আমার বাবা দণ্ডকপুরের রাজা ছিলেন। আমার 
সৎমা অনেক মন্ত্রতন্ত্রজানে। সেই সৎমা তার ছেলেকে সিংহাসনে 
বসাবার লোভে আমাকে করেছিল এক সোনার হরিণ। একদিন রাজা 
চক্রধর আমাকে বন থেকে ধরে ,তার মেয়ে মেঘমতীর কাছে এনে দেয় | 
সেই মেয়ের জন্যেই আমি ফিরে পেয়েছি আবার এই মানুষের জীবন। 
তারপর আমি দণ্ডকপুরে ফিরে গিয়ে দেখি সৎমার ছেলেই রাজা 
হয়েছে। আমার পরিচয় শুনে সে আমাকে বন্দী করে রাখল কড়া 


নজরদারিতে | সেখান থেকে কোনোমতে পালিয়ে এসে আমি 
কাঠ্রিয়াদের সঙ্গেই লুকিয়ে ছিলাম কত দিন! 

এমন সময় সকলকে অবাক করে দিয়ে ঘরের একপাশের চিকের 
দরজা ঠেলে বেরিয়ে এল মেঘমতী। ভোলা ডাকাত আর তার 
সাঙ্গোপাঙ্গরা তো অবাক! সুবর্ণকুমার বলল, “এই পাষাণপুরীতে 
তুমি কী ভাবে এলে মেঘমতী £ একথা শুনে মেঘমতী অঝোরে কাদতে 
লাগল। 

ভোলা সর্দার বলল, ‘অনেক দিন আগের কথা। প্রচণ্ড ঝড় বাদলের 
দিন। ডাকাতি করে নিজের আস্তানায় ফিরছি এমন সময় দেখি নদীর 
" স্রোতে ভেসে যাচ্ছে একটি মেয়ে। তখন তাকে তুলে এনে নিজের 
আস্তানায় ফিরলাম। আর এর স্মেহেই আমরা সকলে আজ বাধা পড়ে 
গেছি। ওকে আমি নিজের মেয়ের মতই পালন করেছি এতদিন। 


তোমাদের ভাগ্যই আজ তোমাদের এখানে এনেছে | কোনো ভয় 
নেই, তোমরা নিশ্চিন্তে থাক ৷” 
এই বলে ভোলা ডাকাত আর সব ডাকতদের খবর দিল। ডাকাতদল 
একজোট হতেই ভোলা বলল, ‘যাও দণ্ডকপুরে__ অমনি সবাই 
বেরিয়ে পড়ল দণ্ডকপুরের দিকে। 
হুমড়া ডাকাত ঝুমড়া ডাকাত । : 
ডাকাত সোনা হাতি І! 
পাহাড়তলে ডাকাত আইল | 
দুহাত বুকের ছাতি ॥ 
বোসাঙ্গ্যা ডাকাত আইল বাঘের মত মুখ। 
পাহাড় গাবুর ডাকাত সে তো রক্তবর্ণ চোখ |1 
হাজারে হাজারে ডাকাত নাও কেশা লইয়া। 
ভোলার সঙ্গে চলে তারা ব্রহ্মপুত্র বইয়া || 

এই কথা যখন দণ্ডকপুরে পৌঁছল তখন সকলেই ভয়ে অস্থির ৷ 
ডাকাতের ভয়ে বাড়ি ঘর ফেলে প্রাণ নিয়ে পালাল সবাই। আর ভোলা 
ডাকাত সুবর্ণকুমারকে ফিরিয়ে দিল দণ্ডকপুরের সিংহাসন। 

সেই শুনে রাজ্যসুদ্ধু সবাই ফিরে এল আবার | বহুদিন পর দণ্ডপতি 
ছেলেকে ফিরে পেয়ে খুশিতে আত্মহারা হয়ে গেল। আর সেই ফাকে 
পালিয়ে গেল সৎমা তার ছেলেকে নিয়ে গোপনে রাজ্য ছেড়ে। 

কিছুদিনের মধ্যেই ঠিক হয়ে গেল মেঘমতীর সঙ্গে সুবর্ণকুমারের 
বিয়ের দিন। খবর পেয়ে মেঘমতীর বাবা-মা দণ্ডকপুরে এল। 
সওদাগরপুত্র আনল সেই জেলে আর জেলের বউকেও। 

সবার মিলনে গাছে গাছে ফুল ফুটল। শুকনো নদীতে এল জোয়ার | 
০ বব 
করে মেঘমতীর বিয়ে হয়ে গেল। 

